Source: https://www.hviezdoslavov.sk/p/3031/spristupnovanie-informacii.html
Timestamp: 2019-12-15 08:10:04+00:00

Document:
Sprístupňovanie informácii - Oficiálne stránky obce Hviezdoslavov
Žiadosti o sprístupnenie informácií podľa zákona č. 211/2000 Z. z. o slobodnom prístupe k informáciám v znení neskorších predpisov možno podať
poštou na adresu: Obecný úrad Hviezdoslavov, Hviezdoslavov č. 8, 930 41 Hviezdoslavov
písomne do podateľne obecného úradu počas úradných hodín:
ústne v stránkových dňoch
Informácie je možné získať aj na webovej stránke obce: www.hviezdoslavov.sk a na úradnej tabuli obce.
Obec Hviezdoslavov sprístupňuje informácie - nahliadnutím do spisu vrátane možnosti vyhotoviť si odpis alebo výpis, odkopírovaním informácií na technický nosič dát, sprístupnením predlôh s požadovanými informáciami. Urobí pritom opatrenia, aby nazretím do dokumentácie neboli porušené obmedzenia prístupu k informáciám podľa §8, §9, §10, §11 a §12 zákona č. 211/2000 Z.z. o slobodnom prístupe k informáciám v znení neskorších predpisov.
Žiadosť o sprístupnenie informácie musí obsahovať:
od koho sa žiada informácia
meno a priezvisko alebo obchodný názov žiadateľa, adresa alebo sídlo
popis predmetu žiadosti (o akú informáciu, alebo o aký dokument sa jedná)
akým spôsobom žiada informáciu poskytnúť
Žiadosť o sprístupnenie informácií zodpovedná osoba vybaví do ôsmich pracovných dní odo dňa podania žiadosti. Zo závažných dôvodov predĺži lehotu na vybavenie o osem pracovných dní. Predĺženie lehoty a dôvod predĺženia lehoty oznámi žiadateľovi. Ak obec nevyhovie žiadosti, vydá písomné rozhodnutie o odmietnutí poskytnúť informáciu.
Proti rozhodnutiu obce o odmietnutí požadovanej informácie možno podať odvolanie v lehote do 15 dní od doručenia rozhodnutia. O odvolaní proti rozhodnutiu obce rozhoduje starosta obce v lehote do 15 dní.
Rozhodnutie o odmietnutí požadovanej informácie možno preskúmať v súdnom konaní podľa § 244 a následne zákona č. 99/1963 Z.z. Občiansky súdny poriadok v znení neskorších predpisov.
Priestupku sa dopustí ten, kto vedome vydá a zverejní nepravdivé a neúplné informácie, vydaním rozhodnutia zapríčiní porušenie práva na sprístupnenie informácie. Na priestupky a ich prejedávanie sa vzťahuje zákon č. 372/1990 Z.z. o priestupkoch v znení neskorších predpisov.
Obec Hviezdoslavov v súlade s ustanovením § 5 ods. 1 písm. f) a § 21 ods. 1 až 3 zák. NR SR č. 211/2000 Z.z. o slobodnom prístupe k informáciám a o zmene a doplnení niektorých zákonov stanovuje tieto úhrady materiálnych nákladov za sprístupnenie informácií:
a) vyhotovenie kópie:
1 strana formát A4 á 0,10 EUR
1 strana formát A4 - obojstranná tlač á 0,20 EUR
1 strana formát A3 á 0,15 EUR
1 strana formát A3 - obojstranná tlač á 0,30 EUR
b) poskytnutie informácie na CD nosiči – á 1,66 EUR
c) poštové poplatky sa riadia aktuálnym cenníkom Slovenskej pošty, a. s.
obálka C6 á 0,03 EUR
obálka C5 á 0,03 EUR
obálka C4 á 0,07 EUR
Informácie zasielané e-mailom a telefonicky sa nespoplatňujú.
Informácia, poskytnutie ktorej súhrnné výdavky neprekročia sumu 1,65 EUR, sa nespoplatňuje.
Podľa vyhlášky Ministerstva financií SR č. 481/2000 Z. z. o podrobnostiach úhrady nákladov za sprístupnenie informácií sa úhrada nákladov určí ako súčet nákladov v bode 1 tohto sadzobníka. Žiadateľ môže uhradiť náklady poštovou poukážkou, v hotovosti do pokladne obecného úradu, alebo bezhotovostným prevodom na účet v banke
Verejná diskusia k log. parku...
Dátum vytvorenia webu: 27.11.2018 | Dátum poslednej aktualizácie: 13.12.2019

References: §8
 §9
 §10
 §11
 §12
 § 244
 § 5
 § 21